*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 23ης Ιουλίου 1981

περί συμπληρώσεως της αποφάσεως 80/1265/ΕΟΚ περί εγκρίσεως της ετήσιας εκθέσεως επί της οικονομικής καταστάσεως της Κοινότητος (1980) και περί καθορισμού των κατευθύνσεων οικονομικής πολιτικής για το έτος 1981

(81/591/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την απόφαση 74/120/ΕΟΚ του Συμβουλίου της 18ης Φεβρουαρίου 1974 περί επιτεύξεως υψηλού βαθμού συγκλίσεως της οικονομικής πολιτικής των Κρατών μελών της Ευρωπαϊκής Οικονομικής Κοινότητος (1), όπως τροποποιήθηκε τελευταία από την απόφαση 79/136/ΕΟΚ (2), και ιδίως το άρθρο 4,

την πρόταση της Επιτροπής,

τη γνώμη του Ευρωπαϊκού Κοινοβουλίου (3),

τη γνώμη της Οικονομικής και Κοινωνικής Επι- τροπής (4),

Εκτιμώντας:

ότι το Συμβούλιο είχε συμφωνήσει, στην απόφαση 80/1265/ΕΟΚ (5), να καθορίσει τις πρώτες κατευθύνσεις οικονομικής πολιτικής για την Ελλάδα μετά την προσχώρησή της· ότι πρέπει ως εκ τούτου να συμπληρωθεί το παράρτημα της εν λόγω αποφάσεως προς το σκοπό αυτό,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της αποφάσεως 80/1265/ΕΟΚ, το σημείο ΙΙΙ συμπληρώνεται με τις κατευθύνσεις που πρέπει να ακολουθήσει η Ελλάς στην οικονομική της πολιτική για το 1981, όπως αναφέρονται στο παράρτημα.

Άρθρο 2

Η παρούσα απόφαση απευθύνεται τα Κράτη μέλη.

Έγινε στις Βρυξέλλες, στις 23 Ιουλίου 1981.

Για το Συμβούλιο

Ο Πρόεδρος

N. LAWSON

(1) ΕΕ αριθ. L 63 της 5. 3. 1974, σ. 16.

(2) ΕΕ αριθ. L 35 της 9. 2. 1979, σ. 8.

(3) ΕΕ αριθ. C 172 της 13. 7. 1981, σ. 108.

(4) ΕΕ αριθ. C 185 της 27. 7. 1981, σ. 1.

(5) ΕΕ αριθ. L 375 της 31. 12. 1980, σ. 17.

ΠΑΡΑΡΤΗΜΑ

Κατευθύνσεις της οικονομικής πολιτικής για την Ελλάδα

Στην Ελλάδα η βελτίωση του ισοζυγίου τρεχουσών συναλλαγών που επιτεύχθηκε το 1980, με τίμημα την ελαφρά υποχώρηση της εγχώριας ζητήσεως και την ελεγχόμενη κάθοδο της τιμής συναλλάγματος, επέτρεψε την εφαρμογή για το 1981 μιας περισσότερο εύκαμπτης οικονομικής πολιτικής. Αυτή η πολιτική αποβλέπει ταυτόχρονα στη συγκράτηση της αυξήσεως της καταναλώσεως που σημειώθηκε προς το τέλος του 1980, στην ενίσχυση αντίθετα της ανακάμψεως των επενδύσεων, που είναι απαραίτητη για την προσαρμογή των διαρθρώσεων της παραγωγής στο νέο εξωτερικό πλαίσιο, και στην επιβράδυνση της ανόδου των τιμών - που έφθασε το 26 % ετήσια %ετήσια στο τέλος του 1980 - ετσι ώστε να διατηρηθεί η ανταγωνιστικότητα της οικονομίας που θα κινδύνευε αργά ή γρήγορα να επηρεασθεί από τη συνέχιση του σημερινού της ρυθμού.

Αυτοί οι στόχοι προβλέπεται να επιτευχθούν με ένα σύνολο μέτρων που αφορούν τα εισοδήματα, τον προϋπολογισμό και τις πιστώσεις. Η εισοδηματική πολιτική, παράλληλα με τις τροποποιήσεις στη φορολογική κλίμακα για την εξουδετέρωση της δημοσιονομικής απορροφήσεως καθόρισε για το 1981 διαδικασία προσαρμογής των μισθών και ημερομισθίων που επιτρέπει απλά τη διατήρηση της αγοραστικής δυνάμεως· με τον τρόπο αυτό προβλέπεται να συμβάλει στην αναγκαία επιβράδυνση της ονομαστικής αυξήσεως των αποδοχών και στο μετριασμό της καταναλώσεως νοικοκυριών. Η πολιτική επί του προϋπολογισμού, εξάλλου, προέβλεψε σοβαρή αύξηση των δημόσιων επενδύσεων και σημαντικά μεγαλύτερη προσπάθεια υπέρ ορισμένων κατηγοριών ιδιωτικών επενδύσεων. Τέλος η νομισματική πολιτική χαλάρωσε αισθητά τους περιορισμούς στις επιχειρήσεις καθορίζοντας για το 1981 στόχο αυξήσεως των πιστώσεων του ιδιωτικού τομέα, η οποία να είναι περίπου παράλληλη με την προβλεπόμενη αύξηση του ακαθάριστου εγχώριου προϊόντος κατ αξία, χωρίς όμως να δεσμευθεί προς το παρόν για μείωση των επιτοκίων.

Αυτή η διευθέτηση φαίνεται να επιτυγχάνει τον καλύτερο δυνατό συμβιβασμό μεταξύ των βραχυπρόθεσμων περιορισμών και των μεσοπρόθεσμων αναγκών. Πάντως, μόνο κατά το πρώτο εξάμηνο θα είναι δυνατή η εκτίμηση του εάν τα επιτευχθέντα αποτελέσματα ανταποκρίνονται πλήρως στους τεθέντες στόχους, όσον αφορά ιδίως την επιβράδυνση της ανόδου των τιμών και τον περιορισμό της αυξήσεως του εξωτερικού ελλείμματος. Σε περίπτωση μη επιτεύξεως των στόχων αυτών, ορισμένα στοιχεία της σημερινής πολιτικής θα πρέπει να προσλάβουν αυστηρότερο χαρακτήρα.